पाएं अपने शहर की ताज़ा ख़बरें और फ्री ई-पेपरडाउनलोड करें
सेन्हा प्रखंड में बदला टंगरा टोली में पति-पत्नी के बीच चल रहे विवाद के बाद शनिवार की रात पति ने फांसी लगाकर आत्महत्या कर ली। मामले की सूचना पर पहुंची पुलिस ने शव को पोस्टमार्टम के लिए सदर अस्पताल भेज दिया है। बताया जाता है कि सेन्हा थाना क्षेत्र के बदला पंचायत अंतर्गत टंगरा टोली निवासी 30 वर्षीय विजय उरांव की 15 दिनों से पत्नी के बीच किसी बात को लेकर विवाद और मारपीट चल रहा था। इसी बीच शनिवार को सरहुल बासी पर्व मनाने के दौरान काफी नोक झोंक दोनों में हुआ और गुस्से में आकर पति ने बीते देर रात फांसी का फंदा से झूलकर आत्महत्या कर ली।
घटने की सूचना चौकीदार दुर्गा महली के द्वारा सेन्हा थाना को दिया गया। घटने की बात सुन पहुंचे एसआई धीरज कुमार मिश्रा के नेतृत्व में एएसआई श्रीकांत दास, रमेश कुमार तिवारी, जमशेद अंसारी एवं पुलिस बल रविन्द्र चौधरी, मुकेश शर्मा सहित शस्त्र बल शव को कब्जे में लेते हुए पंचनामा करवा कर शव परिजनों को सौंप दिया। मृतक विजय गरीब परिवार से था और पति-पत्नी दोनों मजदूरी कर घर गृहस्थी चला रहे थे। आशंका जाहिर करते हुए एसआई द्वारा कहा गया कि मृतक की पत्नी का दूसरे किसी से गलत संबंध को लेकर विवाद चल रहा था। मृतक पत्नी के सहारे तीन छोटे छोटे बच्चे को छोड़ चला गया। जिससे पत्नी सहित बच्चों के समक्ष परेशानी उत्पन्न हो गयी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn